Document ID: /roh_data/filtered/fineweb-2-filterrobots_roh.jsonl.gz/20718

«Stimadas cumpognas, stimads cumpogns..» questas entschattas da pleds èn a nus tuts enconuschents. E quai principalmain da la politica sanestrà. Il pled cumpogn deriva dal pled latin cumpanis, e vul dir rumper e magliar cuminaivel paun.
Il moviment da lavurers e socialists ha alura prendì questa locuziun, pli probabel en la segunda part dal 19avel tschientaner, per numnar uschia lur camarats da cumbat.
Era la giuvna generaziun dovra il pled cumpogn
Silsuenter è quest pled s’etablì en la politica sanestra da l’entira Europa. Ed ozendi ha questa locuziun ina gronda valur simbolica e tradiziunala. Che vegn, tenor Jon Pult ch’è istoricher e deputà da la PS en il Cussegl Grond, anc adina duvrà en la partida. E quai na betg mo da la veglia generaziun.
RR actualitad 17:00